لهستان پرزیدنتی آندری دودا بیان ائدیب کی، اؤلکه‌سی روسیا ایله محاربه‌ده اوکراینانی دایم دستکله‌یه‌جک، لاکین او، رسمی کیئو‌دن آنلاییش گؤزلییر کی، ورشو اؤز میللی ماراق‌لارینی قوروما‌لی‌دیر.
هفته‌لیک  Sieciژورنالینا موصاحیبه‌سینده آندری دوردا بیلدیریب: "لهستان هم ایچ بازارینی، هم ده آوروپا بیرلیگی بازارینی قوروماغا بورجلودور.
رسمی ورشو آوروپا کمیسیونونون قرارینا اویغون اولا‌راق سپتامبرین 15-دن اعتباراً اوکراینا‌دان لهستانا تاخیل صادراتینا تحریم قویوب. لهستان حکومتی اوکراینانین تاریم محصول‌لاری‌نین وارداتینا قویولان قاداغانی اوزادا‌جاق.
"آیدین‌دیر کی، بیز آردیجیل اولا‌راق اوکراینانین روسیا تجاووزونه قارشی مدافعه‌سینی دستکلییریک، لاکین بیزیم ان مهم عهده لیگیمیز لهستان-ین ماراق‌لارینی، داخیلی و آوروپا بیرلیگی بازارینی قوروماق‌دیر. دؤولت‌لر آراسیندا میدانداکی تاریخی شرط‌لری ده قبول ائتمک بیزیم ماراغیمیزا اویغون‌دور".
لهستان پرزیدنتی اؤزونون خاریجی سیاست اوزره باش مشاویری مارسین پرزیداچ‌ ین "رسمی کیئو ورشو‌دان آلدیغی یاردیمی قیمتلندیرمه‌دی" سؤزلرینه ده موناسیبت بیلدیریب: "اوکراینا‌لی دوست‌لاریمیز هر گون مئدیادا "تشککور ائدیریک"، "ساغ اولون" دئییرلر. بیز بونو چوخ ائشی‌دیر و یوکسک قیمتلن‌دیریریک، لاکین بعضی مسئله‌لرده، خصوصیله اؤز ماراق‌لاریمیز و عهده لیک ‌لریمیزله باغلی اوکراینا حاکمیتیندن آنلاییش گؤزلییریک".
خاطیرلاداق کی، لهستان-ین اوکراینا‌داکی سفیری بارتوش سیخوتسکی آوقوستون 1-ده مارسین پرزیداچ ین "اوکراینا لهستان-دان آلدیغی یاردیما گؤره داها چوخ میننتدارلیق ائتمه‌لی‌دیر" سوزلریندن سونرا اوکراینا خاریجی ایشلر ناظیرلیگینه چاغیریلمیشدی. لهستان خاریجی ایشلر ناظیرلیگی ده اوکراینا‌داکی سفیرینه زنگ ائده‌رک یارانمیش وضعیته موناسیبت بیلدیرمیشدی.
لهستان باش ناظیری ماتئوش موراوینسکی سؤزوگئدن مؤوضوع ایله باغلی سوسیال شبکه‌ده بئله پای‌لاشیم ائتمیشدی: "روسیانین اوکراینانی ایشغال ائتدیگی گون (24 فوریه 2022-جی ایل) کیئوده قالان یئگانه نوماینده – لهستان سفیری اوکراینا خاریجی ایشلر ناظیرلیگینه چاغیریلمامالییدی".
